Armand Oné

Armand Oné (15. maaliskuuta 1983 Villepinte, Ranska) on entinen ranskalainen jalkapalloilija. Hän oli pelipaikaltaan hyökkääjä.

Oné syntyi Pariisin lähiössä Villepintessä norsunluurannikkolaisten vanhempien lapsena vuonna 1983. Alun perin Saint-Étiennen kasvatti edusti viisi vuotta Nantesia pelaten ensimmäisen vuoden puolustajana ja seuraavat hyökkäyksessä. Edustusjoukkueessa hän ei kuitenkaan päässyt pelaamaan.

Ranskasta Oné muutti vuonna 2001 ammattilaiseksi Englantiin. Ensimmäinen seura oli Cambridge United, joka silloin pelasi 2. divisioonassa eli kolmanneksi korkeimmalla sarjatasolla. Siirtosumma oli 30 000 puntaa. 19-vuotias Oné ratkaisi maalillaan Cambridgelle Football League Trophyn loppuottelupaikan ja kävi Valioliigan Middlesbrough'n testissä. Cambridge putosi kauden päätteeksi, jonka jälkeen Oné siirtyi syyskaudeksi lainalle 2. divisioonassa pelanneeseen Northamptoniin.http://www.soccerbase.com/players_details.sd?playerid=27904  Oné kertoi kesäkuussa 2007 IS Veikkaajan haastattelussa Arsenalin tarjonneen miljoona puntaa hänestä Cambridgelle, mutta seura ei halunnut päästää Onéa, vaan odotti vielä suurempaa tarjousta.

Tämän jälkeen hän pelasi muutaman ottelun englantilaisissa Wrexhamissa ja Tamworthissa. Näiden jälkeen Oné löysi seurakseen Partick Thistlen Skotlannin 2. divisioonasta. Partickin noustua 1. divisioonaan hänelle ei ollut enää käyttöä ja vuonna 2006 hän siirtyi suomalaisen Mixu Paatelaisen valmentamaan Cowdenbeathin joukkueeseen.http://www.cowdenbeathfc.com/onfield/inter/inter-aone.shtml  Skotlannin 2. divisioonaan nousseessa Cowdenbeathissä Oné onnistui maalinteossa kahdeksan kertaa 11 ottelussa ja herätti samassa divisioonassa pelanneen Raith Roversin kiinnostuksen. Pelit Roversissa eivät sujuneet enää niin tehokkaasti ja keväällä 2007 sopimus purettiin.http://news.bbc.co.uk/sport2/hi/football/teams/r/raith_rovers/6500647.stm Suomeen siirtynyt Paatelainen houkutteli Onén Turun Palloseuraan. TPS:n kanssa hän teki kaksivuotisen sopimuksen maaliskuussa 2007. Hän aloitti Turussa hyvin ja toukokuussa Oné valittiin Veikkausliigan kuukauden pelaajaksi.http://www.veikkausliiga.hs.prewise.com/News.aspx?type=2&ID=25188

TPS:n jälkeen Oné edusti Skotlannissa Livingstonia ja Gatesheadia. Vuonna 2010 hän siirtyi Stranraeriin.

 Lähteet 
Viitteet

Luokka:Ranskalaiset jalkapalloilijat
Luokka:Vuonna 1983 syntyneet
Luokka:Elävät henkilöt